สมัยที่ฉันอยู่ที่ประเทศโมร็อคโค
เมืองคาซาบลังกา เมื่อเร็ว ๆ นี้
ฉันได้พบคุณแม่วัยรุ่นคนหนึ่งชื่อ Faiza เธอยังไม่ได้แต่งงาน
Faiza โชว์รูปลูกชายตัวน้อยของเธอให้ฉันดู
เธอเล่าเรื่องการตั้งครรภ์ และการคลอดของเธอ ให้ฉันฟัง
มันเป็นเรื่องที่น่าทึ่ง
แต่สุดท้าย เรื่องราวของ Faiza ก็จบลงด้วยดี
"คุณรู้ไหม ฉันเยังป็นสาวบริสุทธิ์" เธอบอกกับฉัน
"ฉันมีใบรับรองแพทย์สองใบเพื่อยืนยันเรื่องนี้"
นี่คือเรื่องที่เกิดขึ้น ในตะวันออกกลางสมัยใหม่
ยุคศตวรรษที่ 21ที่การเกิดของพระคริสต์
การให้กำเนิดโดยไม่ได้ปฏิสนธิ (Virgin Births) ยังมีอยู่จริง
เรื่องราวของ Faiza เป็นหนึ่งในหลายร้อยเรื่อง ที่ฉันได้ยินตลอดหลายปีที่เดินทางในแดนอาหรับ
เพื่อที่จะพูดคุยกับผู้คนเกี่ยวกับเรื่อง เพศสัมพันธ์
ฉันรู้ว่ามันฟังดูเหมือนเป็นอาชีพในฝัน
หรืออาจจะเป็นอาชีพที่น่าสงสัยสุด ๆ
แต่สำหรับฉัน มันไม่ใช่เลย
ฉันเป็นลูกครึ่งอียิปต์ และเป็นอิสลาม
แต่ฉันโตที่ประเทศแคนาดา ที่ซึ่งห่างไกลจากรากเหง้าอาหรับของฉัน
ฉันเหมือนกับอีกหลาย ๆ คนที่ลูกครึ่ง ระหว่างตะวันออกและตะวันตก
ตลอดหลายปี ฉันถูกบังคับ ให้เข้าใจต้นกำเนิดของตัวเอง
ฉันเลือกที่จะศึกษาเรื่องเพศสัมพันธ์ เพราะว่า ฉันมีความรู้พื้นฐานทางด้านโรคเอดส์
ในฐานะที่เป็นนักเขียน นักวิจัยและนักรณรงค์
เพศสัมพันธ์ คือ ปัจจัยหลัก ของโรคระบาดที่เกิดขึ้น ในตะวันออกกลางและแอฟริกาเหนือ
ซึ่งเป็นหนึ่งในสองเขตในโลกนี้ที่ยังมี อัตราการติดเชื้อเพิ่มขึ้นเรื่อย ๆ
ปัจจุบัน เพศศึกษาเป็นเครื่องมือที่ทรงพลังอย่างไม่น่าเชื่อ
ในการศึกษาสังคมใด ๆ
เพราะว่า สิ่งที่เกิดขึ้นรอบ ๆ ตัว
จะสะท้อนถึงสิ่งต่าง ๆ ที่อยู่สูงกว่านั้น ได้แก่
ด้านการเมืองและเศรษฐศาสตร์ ด้านศาสนา และขนบธรรมเนียม ด้านเพศและกลุ่มอายุคน
สิ่งที่ฉันค้นพบ คือ ถ้าคุณต้องการรู้จักผู้คนจริง ๆ
คุณควรเริ่มจากการมองเข้าไปในห้องนอนของพวกเขา
สังคมชาวอาหรับนั้น กว้างใหญ่และหลากหลายมาก
แต่มีสิ่งที่เหมือนกันอยู่สามอย่าง ซึ่งเป็นเรื่องคอขาดบาดตาย
เป็นสิ่งที่คุณไม่ควรจะพูดหรือแสดงออกในสังคม
เรื่องแรกคือการเมือง
แต่เหตุการณ์ Arab Spring ทำให้เรื่องนี้เปลี่ยนไป
ในการลุกฮือที่ได้เบ่งบาน ทั่วภูมิภาคตั้งแต่ 2011
ขณะที่ผู้ที่อยู่ในอำนาจ เก่าและใหม่
ยังยึดครองธุรกิจตามปกติ
มีคนนับล้านจะยังผลักดันกลับ
และผลักดันให้สิ่งที่พวกเขาหวังว่าจะมีชีวิตดีขึ้น
เรื่องที่สองคือเรื่องศาสนา
แต่ตอนนี้การเมืองและศาสนามันเชื่อมโยงถึงกัน
ด้วยการเพิ่มขึ้นของกลุ่มคนแบบ Muslim Brotherhood
และบางคน อย่างน้อยที่สุด ก็เริ่มจะตั้งคำถาม
เกี่ยวกับบทบาทของศาสนาอิสลาม ในที่สาธารณะและชีวิตส่วนตัว
และอย่างสุดท้าย เป็นเรื่องที่ห้ามพูดถึงที่สุด
คุณคิดว่ามันเป็นเรื่องอะไร
(คนดูตอบ) เพศสัมพันธ์
Shereen El Feki: ดังๆ หน่อย ฉันไม่ได้ยิน
(คนดูตอบ) เพศสัมพันธ์
Shereen El Feki: ขออีกที ไม่ต้องอายค่ะ
(คนดูตอบ) เพศสัมพันธ์
Shereen El Feki: ถูกต้องที่สุด มันคือเรื่อง เพศสัมพันธ์ (เสียงหัวเราะ)
ในประเทศอาหรับ สิ่งที่ยอมรับได้อย่างเดียว เกี่ยวกับเรื่องเพศสัมพันธ์คือ การแต่งงาน
ต้องได้รับการยอมรับจากผู้ปกครอง เห็นชอบจากศาสนา
และจดทะเบียนอย่างเป็นทางการ
การแต่งงานคือบัตรผ่านสู่ความเป็นผู้ใหญ่
ถ้าคุณไม่สร้างพันธะ คุณก็ไม่สามารถย้ายออก ไปจากบ้านของพ่อแม่ได้
และคุณก็ไม่ควรจะมีเพศสัมพันธ์
และแน่นอน คุณไม่ควรจะมีลูก
มันเป็นป้อมปราการที่แข็งแรงทางสังคม
ซึ่งต่อต้าน การโจมตี หรือทางเลือกใด ๆ
รอบ ๆ ป้อมปราการนั้นคือข้อห้ามอันยิ่งใหญ่
ห้ามการมีเพศสัมพันธ์ก่อนแต่งงาน ห้ามการใช้ถุงยาง
ห้ามทำแท้ง ห้ามเป็นพวกรักเพศเดียวกัน
และอื่น ๆ
Faiza เป็นหลักฐานที่มีชิวิตที่ยืนยันเรื่องนี้
คำชี้แจงความบริสุทธิ์ของเธอ ไม่ได้เป็นการคิดที่ปรารถนา
แม้ว่าศาสนาที่สำคัญของภูมิภาค ยกย่องความบริสุทธิ์ก่อนสมรส
ในสังคมที่ผู้ชายเป็นใหญ่ ผู้ชายก็คือผู้ชาย
ผู้ชายมีเพศสัมพันธ์ก่อนแต่งงาน
และผู้คนก็แกล้งทำเป็นมองไม่เห็นมัน
แต่ไม่ใช่สำหรับผู้หญิง
ผู้หญิงถูกคาดหวังให้เก็บรักษาความบริสุทธิ์ ไว้ในคืนวันแต่งงาน
ให้เก็บรักษาเยื่อพรรมจารีย์ของคุณไว้
นี่ไม่ใช่ปัญหาส่วนบุคคล
แต่เป็นเรื่องที่เกี่ยวข้องกับการให้เกียรติครอบครัว หรือพูดให้ชัด คือการให้เกียรติฝ่ายชาย
ดังนั้น ฝ่ายหญิงและญาติ ๆ
จะพยายามรักษาเยื่อเล็ก ๆ ชิ้นนี้ไว้ อย่างสุดความสามารถ
จากการฉีกขาดของเยื่อ
ไปสู่การทดสอบความบริสุทธิ์ ผ่าตัดเพื่อซ่อมแซมเยื่อพรรมจรรย์
Faiza เลือกทางที่ต่างออกไป นั่นคือ
การมีเพศสัมพันธ์แบบไม่ผ่านช่องคลอด
สิ่งเดียวที่เหมือนกัน คือ เธอตั้งครรภ์
แต่ Faiza ไม่ได้รู้เรื่องนี้
เพราะที่โรงเรียนมีการให้ความรู้เกี่ยวกับ เรื่องเพศน้อยมาก
และแทบจะไม่มีการพูดคุยเรื่องนี้เลย ในครอบครัว
เมื่อเธอมาถึงจุดที่ไม่สามารถปิดบังได้อีกต่อไป
แม่ของ Faiza พาเธอหนีจากพ่อและพี่ชายของเธอ
เพราะว่า การฆ่าเพื่อรักษาเกียรติ เป็นภัยคุกคามอย่างแท้จริง
ต่อผู้หญิงจำนวนหนึ่งในดินแดนอาหรับ
และในที่สุด เมื่อ Faiza เข้ามารักษาตัวที่ โรงพยาบาลในคาซาบลังกา
มีผู้ชายคนหนึ่งเสนอที่จะให้ความช่วยเหลือกับเธอ
แต่แล้วเขากลับข่มขืนเธอแทน
น่าเศร้า ไม่ได้มีเพียงแค่ Faiza
ในประเทศอียิปต์ ที่ซึ่งฉันศึกษาวิจัย
ฉันได้พบเห็นปัญหาแบบนี้มากมาย
มีหนุ่ม ๆ วัยฉกรรจ์จำนวนหนึ่ง
ที่ไม่มีเงินพอจะแต่งงาน
เพราะการแต่งงานต้องใช้เงินจำนวนมาก
พวกเขาเหล่านั้นถูกคาดหวัง ให้รับภาระค่าใช้จ่ายในการแต่งงาน
แต่พวกเขาหางานทำไม่ได้
นี่เป็นปัจจัยสำคัญอย่างหนึ่งที่ผลักดัน ให้เกิดการลุกฮือเมื่อเร็ว ๆ นี้
และนี่เป็นหนึ่งเหตุผลที่คนแต่งงานช้าลง
ในหลาย ๆ แห่งของประเทศอาหรับ
มีผู้หญิงทำงานที่อยากแต่งงาน
แต่หาสามีไม่ได้
เพราะพวกเขาต่อต้านความคาดหวังของเพศ
หรืออย่างที่คุณหมอสาวในประเทศตูนิเซีย บอกกับฉัน
"ผู้หญิงเริ่มเปิดกว้างมากขึ้นเรื่อย ๆ
แต่ผู้ชายยังล้าหลังอยู่เลย"
แต่มีกลุ่มชายหญิงบางส่วน ที่ข้ามเส้นแบ่งระหว่างเพศ
คือมีเพศสัมพันธ์กับคนเพศเดียวกัน
หรือเป็นเพศตรงข้ามกับเพศกำเนิด
พวกเขารับโทษตามกฎหมาย ซึ่งลงโทษในสิ่งที่พวกเขาทำ
หรือแม้แต่การแสดงออกของพวกเขา
ทุกวันพวกเขาต้องเผชิญหน้ากับ ความอัปยศทางสังคม
เผชิญหน้ากับความสิ้นหวังของครอบครัว
และเผชิญหน้ากับการคุมคามจากศาสนา
ทั้งนี้ ไม่ได้แปลว่าการแต่งงานจะมีความสุขเช่นกัน
คู่รักที่กำลังมองหาความสุขที่ยิ่งใหญ่กว่า
ความสุขทางเพศที่มากกว่าด้วยการแต่งงาน
แต่พวกเขาก็พลาดที่ไม่รู้ว่าจะมีมันได้อย่างไร
โดยเฉพาะภรรยา ผู้ไม่อยากถูกมองว่า เป็นผู้หญิงไม่ดี
ถ้าหากพวกเธอทำตัวยั่วยวนในห้องนอน
และก็ยังมีผู้หญิงบางคนที่การแต่งงาน
เป็นแค่การค้าประเวณีที่ถูกต้อง
พวกเธอถูกขายโดยครอบครัวของตัวเอง
ให้กับมหาเศรษฐีชาวอาหรับ
มันเป็นแค่หน้ากากของการค้าประเวณีอย่างหนึ่ง ในประเทศดินแดน
กรุณายกมือขึ้น ถ้านี่คือเรื่องที่ฟังดู คุ้นเคยสำหรับคุณ
จากประเทศที่คุณอาศัยอยู่
ใช่แล้ว ไม่ใช่แค่ประเทศอาหรับเท่านั้น ที่มีการผูกขาดทางเพศ
ถึงแม้ว่าเรายังไม่มีรายงานอย่างแน่ชัด
ที่จะบอกได้ชัดเจนว่าอะไรเกิดขึ้นในห้องนอน ของชาวอาหรับ
แต่มันชัดเจนว่านี่คือสิ่งที่ไม่ถูกต้อง
สองมาตรฐานสำหรับชายและหญิง
เพศสัมพันธ์เป็นเรื่องน่าอาย
การควบคุมของครอบครัวต่อทางเลือกของแต่ละคน
ช่องว่างระหว่างสิ่งที่แสดงออกมากับความเป็นจริง
สิ่งที่ผู้คนกำลังทำอยู่
กับสิ่งที่ผู้คนอยากจะทำจริง ๆ มันต่างกัน
ผู้คนได้แต่บอกตัวเองลำพัง
ไม่กล้าที่จะถกเถียงกันอย่างเปิดเผย และจริงจังในที่สาธารณะ
คุณหมอคนหนึ่งในเมืองไคโรบอกฉันว่า
ที่นี่ เรื่องเพศเป็นเรื่องตรงข้ามกับกีฬา
ทุกคนพูดเกี่ยวกับฟุตบอล
แต่มีไม่กี่คนที่เล่นเป็น
แต่เรื่องเพศ ทุกคนทำเป็น
แต่ไม่มีใครอยากพูดถึงมัน (เสียงหัวเราะ)
(เสียงเพลงอารบิก)
SEF: ฉันอยากให้คำแนะนำแก่พวกคุณ
ถ้าพวกคุณทำตาม คุณจะมีความสุขในชีวิต
เวลาสามีคุณเอื้อมมือมา
เวลาเขาฉวยจับตัวคุณ
ถอนหายใจดัง ๆ แล้วมองเขาแบบยั่วยวน
เวลาที่เขาสอดใส่
พยายามพูดจาแทะโลมและขยับตัวตามจังหวะของเขา
สุดยอด !!!
ฟังดูเหมือนว่า เคล็ดลับอันนี้
มาจาก บทความ "The Joy of Sex" หรือ เว็บไซต์ YouPorn.
แต่จริง ๆ แล้วมันมาจาก หนังสืออารบิกในศตวรรษที่สิบเล่มหนึ่ง
ชือว่า สารานุกรมของความสุข (The Encyclopedia of Pleasure)
ซึ่งครอบคลุมเรื่องเพศสัมพันธ์ ตั้งแต่ ยาปลุกเซ็กซ์ (aphrodisiacs) จนถึงการสมสู่กับสัตว์ (zoophilia)
และอื่น ๆ รวมอยู่ด้วย
สารานุกรมนี้เป็นเพียงแค่หนึ่งในหลาย ๆ เล่ม ของหนังสือแนววาบหวามของอารบิก
ส่วนมากเขียนโดยนักปราชญ์ทางศาสนา
ในสมัยของศาสดามูฮัมหมัด
มีธรรมเนียมอันเฟื่องฟูในทางมุสลิม
เกี่ยวกับการพูดเรื่องเกี่ยวกับเพศโดยเปิดเผย
ไมเพียงเฉพาะเกี่ยวกับปัญหา แต่พูดถึงความสุนทรีย์ของมัน
ไม่เฉพาะหมู่ผู้ชาย แต่รวมถึงกลุ่มผู้หญิงด้วย
พันปีที่แล้ว เราเคยมีพจนานุกรมทางเพศ ในภาษาอาหรับ
ถ้อยคำมากมาย ครบถ้วนทุกอย่าง เกี่ยวกับเรื่องทางเพศ
ตำแหน่ง ท่วงท่า ภาษากาย
นั่นก็มากพอแล้วที่จะสร้างร่างกายผู้หญิง ดังที่คุณเห็นในหน้านี้
ปัจจุบัน ประวัติศาสตร์เรื่องนี้ ไม่เป็นที่รับรู้มากนักในดินแดนอาหรับ
แม้แต่ การรับรู้จากผู้มีการศึกษาซึ่งรู้สึก สบายใจกว่าในการพูดเรื่องเพศสัมพันธ์
ผ่านภาษาอื่นมากกว่าภาษาพูดตัวเอง
ปัจจุบันขอบเขตเรื่องเพศเสมือนยุโรป และอเมริกา
ในแง่ของการปฏิวัติทางเพศ
ขณะที่ฝ่ายตะวันตกเปิดเผยเรื่องเพศ
แต่ชาวอาหรับกลับถอยหลังตรงกันข้าม
ในประเทศอียิปต์และเพื่อนบ้าน
การปิดกั้นนี้เป็นส่วนหนื่งของอีกหลาย ๆ เรื่องที่ถูกปิดกั้นทางความคิด
ทางการเมือง สังคม และวัฒนธรรม
เป็นผลลัพธ์ของความซับซ้อนทางประวัติศาสตร์
ที่ได้รับมาจาก การเพิ่มขึ้นของอิสลาม สายอนุรักษนิยม
ตั้งแต่ปลายปี 1970-1980
"พูดว่าไม่" คือคำที่พวกอนุรักษ์นิยมทั่วโลก ใช้ปฏิเสธ
คำท้าทายใด ๆ เกี่ยวกับเรื่องเพศ
ในดินแดนอาหรับ แปะป้ายให้ความพยายาม เปลี่ยนแปลงนี้ว่าเป็นการแทรกแซงจากตะวันตก
เพื่อลดทอนคุณค่าความเป็นอาหรับ และศาสนาอิสลาม
สิ่งที่เป็นประเด็นในที่นี้คือ
การใช้เครื่องมือควบคุมที่ทรงประสิทธิภาพ นั่นคือ
การผูกโยงเรื่องเพศเข้ากับศาสนา
แต่ดูจากประวัติศาสตร์แล้วจะบอกได้ว่า ไม่ว่าจะตอนนี้
รุ่นพ่อเราและรุ่นคุณปู่เรา
มีช่วงเวลาของความนิยมมากขึ้น
ความอดทน และความตั้งใจ ที่จะต้องพิจารณาการตีความอื่น ๆ
การทำแท้ง การช่วยตัวเอง หรือแม้แต่ หัวข้อที่ก่อความไม่สงบของคนรักร่วมเพศ
มันไม่ใช่แค่ ขาวกับดำ แบบที่หัวอนุรักษ์นิยมบอกให้เราเชื่อ
ในที่นี้ เฉกเช่นเดียวกับเรื่องอื่นๆ
ชาวอิสลามบอกเราว่า มีสีเทาอีกกว่า 50 เฉดสี
(เสียงหัวเราะ)
ตลอดการเดินทางของฉัน
ฉันได้พบชายและหญิงชาวอาหรับหลายคน
ผู้ซึ่งกำลังพยายามสร้างสรรค์สีต่าง ๆ เช่น
ผู้เชี่ยวชาญด้านเพศกำลังช่วยเหลือคู่รัก
ให้พบกับความสุขในชีวิตคู่
นักพัฒนากำลังบรรจุเพศศึกษาเข้าไปในโรงเรียน
กลุ่มคนเล็ก ๆ
เลสเบี้ยน เกย์ คนข้ามเพศ
มองหาแนวร่วมของพวกเขา
ผ่านทางโลกออนไลน์ และในชีวิตจริง
ผู้หญิง และผู้ชาย เริ่มที่จะออกมาพูด
และต่อต้านความรุนแรงคุกคามทางเพศ
ทั้งบนท้องถนนและที่บ้าน
กลุ่มคนที่พยายามช่วยเหลือคนที่ทำงานบริการ ให้ปกป้องตัวเองจากการติดเชื้อ
และอันตรายอื่น ๆ จากการประกอบอาชีพ
และ NGOs กำลังช่วยเหลือ แม่ที่ไม่ได้แต่งงานอย่าง Faiza
ให้มีที่อยู่ในสังคม และอยู่ร่วมกับลูก ๆ ของตัวเอง
ทุกวันนี้ ความพยายามนี้ยังเล็กน้อยมาก เงินทุนไม่เพียงพอ
และต้องเผชิญกับการคัดค้านที่น่ากลัว
แต่ฉันมองโลกแง่ดีว่า ในระยะยาวแล้ว
เมื่อเวลาผ่านไป คนก็เปลี่ยน ใจก็เปลี่ยน
ทุกอย่างจะดีขึ้น
การเปลี่ยนแปลงทางสังคม ไม่ได้เกิดขึ้น ในเขตอาหรับ ด้วยการปะทะกันอย่างรุนแรง
การต่อสู้ หรือ การเปลือยอกจริง ๆ
แต่เป็นการพูดคุยต่อรองกันมากกว่า
เราไม่ได้พูดถึงการปฏิวัติทางเพศ
แต่พูดถึงวิวัฒนาการทางเพศ เรียนรู้จากมุมอื่นของโลก
ปรับให้เข้ากับท้องถิ่น
สร้างทางเลือกของตัวเองไม่เดินตามใคร
ฉันหวังว่า วันหนึ่ง เส้นทางนั้น จะพาเราไปสู่สิทธิที่เราควรจะมีเหนือร่างกายตัวเอง
สิทธิในการเข้าถึงข้อมูล และบริการที่เราต้องการ
นำไปสู่ความพอใจและความปลอดภัยจากการร่วมเพศ
สิทธิในการแสดงออกความคิดเห็นของเรา ได้อย่างอิสระ
สิทธิที่จะแต่งงานกับคนที่เราเลือก เลือกคู่ครองของตัวเอง
สิทธิที่จะเลือกว่า จะร่วมเพศบ่อยแค่ไหน จะมีลูกรึเปล่า หรือจะมีกี่คน เมื่อไหร่
ทุกอย่าง บนพื้นฐานของการปราศจาก ความรุนแรงและกีดกันทางเพศ
ตอนนี้ ดินแดนอาหรับเราห่างไกลจากจุดนั้นมาก
ต้องเปลี่ยนอีกมาก
กฏหมาย การศึกษา สื่อสารมวลชชน เศรษฐศาสตร์
และอื่น ๆ มากมาย
และมันเป็นงานที่ต้องทำกัน ตลอดชั่วอายุคนเป็นอย่างน้อย
แต่มันเริ่มต้นด้วยสิ่งที่ฉันได้ทำไป
การถามคำถามอย่างเข้มข้นจากสติปัญญา ที่ได้รับมา
เกี่ยวกับเรื่องเพศศึกษา
มันเป็นสิ่งที่ทำไป เพียงเพื่อทำให้ศรัทธา ของฉันแกร่งขึ้น
และทำให้ความซาบซึ้งของฉันต่อประวัติศาสตร์ และวัฒนธรรมพื้นเมืองเพิ่มขึ้น
โดยแสดงให้ฉันรู้ว่า มันเป็นไปได้ เมื่อตอนที่ฉันถึงทางตัน
ขณะนี้ สมมติว่า ความวุ่นวายในหลายประเทศ ในภูมิภาคอาหรับ
พูดคุยเกี่ยวกับเพศ ท้าทายข้อห้าม
การแสวงหาทางเลือก ฟังดูเป็นเรื่องไม่จำเป็น
แต่ในช่วงเวลาสำคัญนี้ในประวัติศาสตร์
ถ้าเราไม่เหนี่ยงรั้ง อิสรภาพ ความยุติธรรม
เกียรติยศ และ ความเท่าเทียม
ความเป็นส่วนตัว และอิสระในชีวิตส่วนตัว ในชีวิตคู่
เราจะพบว่า มันยากมากที่จะสำเร็จในวงกว้าง
การเมืองและเรื่องทางเพศ เป็นเรื่องใกล้กัน มันเป็นชีวิตจริงสำหรับเราทุกคน
ไม่ว่าเราจะอยู่ที่ไหนและรักใคร
ขอบคุณค่ะ
(เสียงปรบมือ)